Държавен вестник, бр. 68, 2010 г., стр. 79

БРОЙ  68	
Д Ъ Р Ж А В Е Н  В Е С Т Н И К 	
СТР.  79  
1.3.10.1. Отделът се ръководи от хабилитира­
но лице с призната специалност по медицинска 
паразитология.
1.3.10.2. Лабораториите в отдела се ръководят 
от хабилитирани лица с призната специалност по 
медицинска паразитология.
1.3.10.3. В отдела могат да работят лекари с 
призната специалност „Медицинска паразитология“ 
или зачислени в програма за придобиване на тази 
специалност в рамките на три години от започване 
на работа в лабораторията, биолози (магистърска 
степен), специалисти по здравни грижи (лаборан­
ти, санитарни инспектори и сестри), лабораторни 
работници, санитари и технически сътрудници.
1.4. Гранични области на специалността „Ме­
дицинска паразитология“.
Специалността граничи с медицинските спе­
циалности: вътрешни болести, детски болести, 
хирургия, микробиология, вирусология, епиде­
миология, клинична алергология, инфекциозни 
болести, пневмология и фтизиатрия, кожни и 
венерически болести, нервни болести, обща ме­
дицина, онкология, психиатрия и др. Със съвре­
менни клинико-лабораторни методи се постига 
точна етиологична диагноза на редица състояния 
в сферата на изброените специалности.
2. Изисквания към структурите за осъществя­
ване на дейността по специалността „Медицинска 
паразитология“:
2.1. Изисквания към паразитологичните лабо­
ратории в структурите на лечебните заведения за 
извънболнична помощ, в структурите на лечебните 
заведения за болнична помощ от трето ниво на 
компетентност и в РИОКОЗ.
2.1.1. Помещенията отговарят на действащите 
в страната здравни изисквания, доказано със за­
ключение от регионалните инспекции по опазване 
и контрол на общественото здраве (РИОКОЗ).
2.1.2. Необходими са следните функционално 
обособени места: чакалня, регистратура, манипу­
лационна, изследване на фекални проби и урина, 
изследване за тъканни и кръвни паразити, сероло­
гични изследвания, миялна, складови помещения, 
санитарен възел. 
2.1.3. Разположени са в помещения, площта 
на които позволява специфичните лабораторни 
дейности да бъдат извършвани качествено, с 
процедурите за управление на качеството, с без­
опасността на персонала и грижата за здравето 
на пациента.
2.1.4. Осветлението и вентилацията отговарят 
на извършваните процедури съгласно нормативно 
установените здравни изисквания.
2.1.5. Прилагат се процедури за поддържане на 
оборудването чрез документиране на периодичните 
проверки на оборудването.  
2.1.6. Термостатите, хладилниците и фризерите 
поддържат зададената им температура, за което 
се следи ежедневно и се отбелязва в лабораторен 
журнал.
2.1.7. Спазват се всички изисквания, свързани 
със здравето и охраната на труда на персонала; 
противопожарната охрана; съхранението на хи­
мични, биологични и радиоактивни материали.
2.1.8. Прилагат се правила за дезинфекция, сте­
рилизация и деструкция на клиничните материали, 
съобразени със действащата нормативна база.
2.1.9. Структурата и дейността на звеното са 
регламентирани в правилника за устройството, 
дейността и вътрешния ред, с които са запознати 
всички работещи в лабораторията.
2.1.10. Извършват се изследвания само при 
писмено искане от лекар. Искането включва: 
името на пациента, името и адреса на изисква­
щия изследването, вида на изследването, вида на 
пробата, датата и часа на вземане на пробата.
2.1.11. Въвеждат се и се прилагат документирани 
изисквания за приемане на пробата за изследване.
2.1.12. Всички реагенти се съхраняват съобразно 
производствените инструкции.
2.1.13. Спазват се указанията за работа с ин­
фекциозен материал с цел недопускане разпрос­
транение на инфекции.
2.1.14. В диагностичната си дейност структурите 
използват стандартизирани методи, официално пуб­
ликувани в международни и национални стандарти.
2.1.15. Работи се със стандартни материали.
2.1.16. Всички документирани методи, стандар­
ти, инструкции, наръчници за работа и съответната 
информация, отнасящи се до изследванията, се 
поддържат в актуално състояние. Те са осигурени 
за ползване на съответните работни места, където 
се извършват изследванията. 
2.1.17. Всички технически средства, които 
оказват влияние върху точността и валидността 
на резултатите от изследванията, подлежат на 
периодични проверки и калибриране по ежегодни 
календарни графици. 
2.1.18. Водят се записи, които представляват 
документирана информация и данни от проведени 
изследвания, отразяващи извършваните дейности от 
сътрудниците, дневници за работа с техническите 
средства, дневници за контрол на факторите от 
заобикалящата среда. Ръководителят на звеното 
контролира изготвянето на съответната документа­
ция, отразяваща вътрешния лабораторен контрол.
2.1.19. Всички използвани процедури се описват 
детайлно и са леснодостъпни за персонала. Всички 
изменения в тях се подписват от ръководителя 
на звеното.
2.1.20. Структурата има разработена процедура 
за отчитане и предаване на резултатите от извър­
шените изследвания.
2.1.21. Структурата има процедура за регистри­
ране, съхранение и управление на документацията.
2.2. Изисквания към амбулаториите за специ­
ализирана извънболнична помощ по паразитни 
болести. 
2.2.1. Площ за прием и преглед на пациенти 
(минимум 12 м2) за извършване на необходимия 
клинико-диагностичен процес, манипулации и 
лечебни процедури. 
2.2.2. Отговарят на нормативните изисквания 
за условия на труд по отношение на отопление, 
осветление и вентилация.
2.2.3. Спазват се указанията за работа с ин­
фекциозен материал.
2.2.4. В случай на диагностични затруднения 
и невъзможност за поставяне на етиологична ди­
агноза материалите/пациентите се насочват към 
отдел „Паразитология и тропическа медицина“ 
към НЦЗПБ.